kuwi.10. Yen wong becik kang kuwasa, kabeh kang ala didandani lamun kena, dene yen ora kena disingkirake mundhak nulari (cuplak andheng-andeng umpamane).11. Wataking manungsa iku kepengin kuwasa, nanging Pangeran iku bakal maringi panguwasa miturut kersane Pangeran Pribadi.12. Janma iku tan kena kinira kinaya ngapa, mula sira aja seneng ngaku lan rumangsa pinter dhewe.13. Perang iku becik lamun tujuane nggayuh kamardikaning negara lan bangsane, lan perang iku ala lamun kanggo njarah rayah darbeking liyan.14. Wong ala yen bisa kuwasa, kang ala iku diarani becik. Kosok baline yen wing becik kang kuwasa, kang besik iku kang ditindakake.15. Rumangsa melu handarbeni, wajib melu hanggondheli. Mulat sarira hangrasa wani.V. Pituduh kang magepokan karo Kekeluargaan kaperang ana 14 butir:1. Bapa biyung iku minangka lantaran urip ing ngalam donya.2. Sing sapa lali marang wong tuwane presasat lali marang Pangeran. Ngabektiya marang wong tuwa.3. Wong tuwa kang ora ngudi kabecikan sarta ora ngerti marang udanegara (trapsila, unggah-ungguh) lan tatakrama, ku sejatine dudu panutane putra wayah.4. Sing sapa seneng urip tetanggan, kalebu janma linuwih. Tangga iku perlu dicedhaki nanging aja ditresnani.5. Sadumuk sanyari bumi ditohi pati.6. Mikul dhuwur mendhem jero.7. Ora ana katresnan kang ngluwihi katresnane wong tuwa marang anak.8. Tresna marang mantu iku padha bae tresna marang putra, jalaran putu iku saka katresnane putra lan mantu.9. Anak iku minangka terusane wong tuwa.10. Sayojana iku dohe sepuluh ewu depa, swara kang krungu nganti sayojana aruming jeneng ngabar-ambar salumahing bumi.11. Wong linuwih iku kudu bisa ngepek ati lan ngepenakake atine liyan. Yen kumpul karo manita kudu bisa ngetrapake tembung kang manis kang bisa gawe senenging ati. Yen kumpul pandhita kudu bisa ngomongake tembung kang becik. Yen ana sangareping mungsuh kudu bisa ngatonaki kawibawane.12. Tangga iku padha karo bapa biyung.13. Tangga kang ora becik atine aja dicedhaki, nanging aja dimungsuhi.14. Golek jodho aja mung mburu endahing warna, senajan ayu utawa bagus, yen atine durjana, ora wurung disiriki liyan.VI. Pituduh kang magepokan karo Keduniawian ana 9 butir:1. Bandha kang resik iku bandha kang saka nyambut karya, lan saka pametu sejene kang ora ngrusakake liyan. Dene bandha kang ora resik iku bandha colongan utawa saka nemu duwekeing liyang kang kawruhan sing duwe.2. Kadonyan kang ala iku ateges mung ngangsa-angsa golek bandha donya, ora mikirake kiwa tengene, uga ora mikirake kahanan batin.3. Golek bandha iku samadya bae, udinen katentreman njaba njero.4. Bandha iku anane mung aneng donya, mula yen mati ora digawa.5. Wong golek kemakmuran iku ora kalebu kadonyan.6. Bandha iku gawe mulya lan uga gawe cilaka. Gawe mulya lamun saka barang kang becik, gawe cilaka lamun saka barang kang ala.7. Wong urip aja tansah kepengin bandha bae, jalaran kasugihan iku ing samangsa - mangsa bisa gawe cilaka.8. Sing sapa tansah ngegungake pangkate, wirang lamun ana owahing jaman. Sing sapa ngegungake bandhane, wirang lamun sirna bandhane.9. Dhek jaman kuna perang iku rebutan bandha, negara lan mboyong putri. Nanging jaman iku wis ilang bareng wis ngerti menawa wanita boyongan mau bisa gawe ringkihing negara.B. WewalerI. Wewaler kang megepokan karo Ketuhanan Y.M.E. ana 3 werna:1. Aja ndhisiki kersa2. Aja sira wani marang wong tuwanira, jalaran sira bakal kena bebendu saka Kang Murbeng Dumadi3. Aja mung kelingan barang kang katon wae, seab kang katon gumelar iki anane malah ora langgeng.II. Wewaler kang magepokan karo Kerohanian ana 4 werna:1. Aja daebr pangira yen lelembut iku mesthi alane, jalaran sing apik uga ana, ora beda karo manungsa2. Aja lali saben ari eling marang Pangeranira, jalaran sejatine sira iku tansah katunggon Pangeran.3. Aja seneng gawe rusaking liyan, jalaran sira bakal kena siku dhendhaning Guru Sejatinira.4. Aja sira nyacad piyandeling liyan, jalaran durung mesthi yen piyandelira iku sing bener dhewe.III. Wewaler kang megepokan karo Kemanusiaan ana 47 werna:1. Aja lali marang kabecikaning liyan.2. Aja sira degsura, ngaku luwih pinter tinimbang sejene.3. Aja rumangsa bener dhewe, jalaran ing donya iki ora ana sing bener dhewe4. Aja wedi kangelan, jalaran urip aneng donya iku pancen angel.5. Aja gawe seriking ati liyan.6. Aja golek mungsuh7. Aja sira mulang gething marang liyan jalaran iku bakal nandur cecongkahan kang ora ana wusanane.8. Aja ngumbar hawa napsu, mundhak sengsara